- На жаль, акцёрская прафесія не дае магчымасці выбіраць ролі, адбываецца, хутчэй, наадварот. Абіраць іх сабе могуць, бадай, толькі галівудскія зоркі. Таму я даўно ўжо не мару пра тое, што мне сапраўды падабаецца. Да таго ж, сучаснае кіно - мастацтва для маладых: большасць работ разлічана на людзей таго ўзросту, з якога я даўно выйшаў. Тут- як у спорце, і я не імкнуся ў кіно, гэтак сама, як не прэтэндую на ўдзел, скажам, у чэмпіянаце свету па лёгкай атлетыцы.